**ולדימיר בליאק** (ברוסית: **Владимир Белиак**; נולד ב-16 באוגוסט 1973) הוא חבר הכנסת מטעם יש עתיד. רואה חשבון במקצועו.

ביוגרפיה
--------

### ראשית חייו

ולדימיר בליאק נולד בעיר קמרובו שבדרום מערב סיביר, ברית המועצות. אמו, מריה, עבדה כמנהלת בחברת החשמל של ברית המועצות. אביו, ניקולאי, היה חשמלאי. בליאק השתייך בצעירותו לסגל נבחרת רוסיה בריצה ל-400 ו-800 מטר וניצח בעשרות תחרויות ריצה ברחבי ברית המועצות. לאחר סיום בית הספר בהצטיינות יתרה ב-1990, התחיל את לימודיו באוניברסיטה הטכנית של מחוז קוזבס, בפקולטה להנדסה וכלכלה. ב-1995 החל את עבודתו בבנק קוזבסוצבנק, שדורג בצמרת הבנקים ברוסיה. ב-1996 התמנה למנהל מחלקת פרסום ויחסי ציבור בבנק. ב-1998 החל לעבוד כמנהל יחסי ציבור בחברת הסלולר בי-ליין.

בדצמבר 1998 עלה לישראל עם אחותו מרינה ואחייניתו יאנה והתגורר בחולון. עבודתו הראשונה בישראל הייתה כשומר בחניון בית המשפט בתל אביב. ביולי 1999 התקבל לתוכנית לקליטת אקדמאים (תק"א) באשקלון וסיים את התוכנית בינואר 2000. בהמשך למד חשבונאות באוניברסיטת תל אביב ובמקביל עבד בבנק לאומי, סניף בורסת היהלומים.

ב-2003 התחיל את ההתמחות בראיית חשבון במשרד זהר נוימרק ושות' בתל אביב. בשנת 2005 עבר בהצלחה את מבחני מועצת רואי החשבון והוסמך לרואה חשבון. בשנת 2006 הפך לשותף במשרד. בבחירות למועצת עיריית חולון באוקטובר 2003 התמודד במקום ה־12 ברשימת אמת בראשות מוטי ששון ולא נבחר למועצה.

בשנת 2008 סיים את התואר שני במשפטים ללא משפטנים באוניברסיטת בר-אילן, והחל לנהל משרד רואי חשבון, לצד היותו חבר בלשכת רואי החשבון ובלשכת יועצי המס. בשנים 2010–2019, במקביל לניהול משרד רואה חשבון, שימש כיועץ המשרד לקליטת העלייה ליזמות עסקית וסייע לעולים יזמים בתחילת דרכם בישראל.

פעילות פוליטית
--------------

בשנת 2012 הצטרף למפלגת "יש עתיד" והיה לראש מטה מודיעין מכבים רעות וראש פורום העצמאים והעסקים הקטנים במפלגה. בבחירות לכנסת העשרים שובץ במקום ה-25. בליאק היה חלק מהצוות שניסח בשנת 2016 חוק פנסיה חובה לעצמאיים. החוק אושר בכנסת בשנת 2017. בנוסף, יזם וניסח חוק דמי אבטלה לעצמאים שהוגש על ידי חה"כ מאיר כהן.

### הכנסת ה-21 עד ה-23

בבחירות לכנסת ה-21 שובץ במקום ה-22 ב"יש עתיד" ולאחר האיחוד עם "חוסן לישראל" הוצב במקום 51 ברשימת "כחול לבן״. בבחירות לכנסת ה-22 וה-23 היה במקום ה-41 ברשימת "כחול לבן", ולא נבחר לכנסת. בינואר 2021, לאחר התפטרותו של אבי ניסנקורן מהכנסת, הפך לראשונה לחבר הכנסת בסיעת "יש עתיד-תל"ם". הוא נכנס לכנסת ב-5 בינואר 2021 והיה חבר בוועדת הכלכלה.

### הכנסת ה-24 וה-25

במרץ 2021 נבחר לכנסת ה-24 במקום ה-15 ברשימת "יש עתיד" ונבחר לכנסת. בליאק התמנה למרכז הקואליציה בוועדת הכספים וכחבר בוועדה לתשתיות לאומיות ולשירותי דת. בנוסף, הוא הוביל את שדולת העסקים הקטנים והבינוניים בישראל יחד עם קרן ברק, ואת שדולת התעשייה הישראלית יחד עם חברת הכנסת לימור מגן תלם. כמו כן עמד בראש קבוצת הידידות הפרלמנטרית של ישראל-רוסיה, ולקח חלק מרכזי בניסוח החוקים המוסכמים בהעברת תקציב המדינה לשנים 2022–2023, ובאישור רפורמת הכשרות. יזם תיקון לפקודת מס הכנסה, שאושר בכנסת, במתן נקודות זיכוי לעולים חדשים.

בליאק מנהל חשבון טוויטר פופולרי וב-2022 דורג במקום ה-28 ברשימת המשפיעים בטוויטר בישראל.

חיים אישיים
-----------

נשוי למרינה בירמן-בליאק משנת 2008, לזוג שתי בנות, והם מתגוררים במודיעין-מכבים-רעות.

בראיון שנערך עם בליאק בחדשות 12, ביוני 2022 סיפר על התמודדותו עם גמגום.

קישורים חיצוניים
----------------

ויקישיתוף מדיה וקבצים בנושא **ולדימיר בליאק** בוויקישיתוף
* ולדימיר בליאק, באתר הכנסת
* ולדימיר בליאק, ברשת החברתית פייסבוק
* ולדימיר בליאק, ברשת החברתית אקס (טוויטר)
* ולדימיר בליאק, באתר כנסת פתוחה
* תקציר של ולדימיר בליאק באתר ״יש עתיד״
* יואל תמנליס, "צריך למנוע אנרכיה כשחיים ביבס יעזוב", ראיון עם בליאק באתר "מודיעין אחת", אפריל 2016
* יקי אדמקר, "תארגן וודקה": ח"כים באופוזיציה השמיעו קריאות גזעניות כלפי ח"כ בליאק״, אוגוסט 2021
* ולדימיר בליאק בראיון לאתר ״שקוף״, "הגמגום - האתגר הכי גדול שלי", פברואר 2022
* דפנה ליאל, ‏הח"כ ולדימיר בליאק מתמודד עם גמגום כבד - גם בנאומים בכנסת, באתר ‏מאקו‏, 5 ביוני 2022
* אתר למנויים בלבד אבי בר-אלי, "הציעו לי מיליונים בכסף קואליציוני כדי להעביר את התקציב, אבל לא יהיה דיל", באתר TheMarker‏, 28 בפברואר 2024

הערות שוליים
------------

1. ↑  חבר הכנסת ולדימיר בליאק - תפקידים בכנסת, באתר main.knesset.gov.il
2. ↑  רשימת "יש עתיד" לכנסת ה-24, באתר ועדת הבחירות המרכזית
3. ↑    
שגיאות פרמטריות בתבנית:קישור כללי   
פרמטרים ריקים [ 1 ] לא מופיעים בהגדרת התבנית דוח טוויטר: האנשים המשפיעים בישראל, באתר מה הלוז, ‏19 בינואר 2023
4. ↑  חבר הכנסת ולדימיר בליאק - פרטים אישיים, באתר main.knesset.gov.il

| חברי הכנסת המכהנים בכנסת העשרים וחמש |
| --- |
| (חברי הכנסת ששמותיהם מודגשים מכהנים גם כשרים או כסגני שרים בממשלת ישראל השלושים ושבע) |
| סיעות הקואליציה של ממשלת ישראל השלושים ושבע (76 חברי הכנסת) |
| הליכוד (32) | **נתניהו** • **לוין** • **גלנט** • אוחנה • **ברקת** • **דיכטר** • **ישראל כ"ץ** • **קרעי** • דנון • ביטן • אדלשטיין • רביבו • דיסטל-אטבריאן • ואטורי • דנינו • גוטליב • מילביצקי • ביסמוט • סעדה • דלל • **גמליאל** • אופיר כץ • **גולן** • אילוז • קלנר • עטייה • הלוי • מלקו • שקלים • שטרית • פסל • גואטה |
| ש"ס (11) | דרעי • **מלכיאלי** • **ארבל** • אזולאי • **אבוטבול** • **בוסו** • טייב • בצלאל • מישרקי • מלול • מושיאשוילי |
| המחנה הממלכתי (8) | **גנץ** • **איזנקוט** • תמנו • **טרופר** • מיכאל ביטון • כהנא • פרקש-הכהן • שוסטר |
| הציונות הדתית (7) | **סופר** • **סטרוק** • רוטמן • וולדיגר • טל • סולומון • סוכות |
| יהדות התורה (7) | גפני • **טסלר** • אשר • אייכלר • פינדרוס • רוט • ברוכי |
| עוצמה יהודית (6) | **בן גביר** • **וסרלאוף** • אלמוג כהן • פוגל • סון הר-מלך • קרויזר |
| הימין הממלכתי (4) | **סער** • **שאשא-ביטון** • אלקין • השכל |
| נעם (1) | **מעוז** |
| סיעות האופוזיציה (44 חברי הכנסת) |
| יש עתיד (24) | לפיד • מאיר כהן • אלהרר • מירב כהן • שטרן • מיקי לוי • בן ארי • בן ברק • סגלוביץ • טופורובסקי • שיר • רול • להב-הרצנו • בליאק • רון כץ • צרפתי הרכבי • מזרסקי • סאקס פרידמן • דבורה ביטון • טור-פז • דוידסון • שירי • מירון • ירון לוי |
| ישראל ביתנו (6) | ליברמן • פורר • סובה • ניר • מלינובסקי • עמאר |
| רע"מ (5) | עבאס • טאהא • אל-הואשלה • ח'טיב-יאסין • חוג'יראת |
| חד"ש-תע"ל (5) | עודה • טיבי • תומא סלימאן • כסיף • עטאונה |
| העבודה (4) | מיכאלי • לזימי • קריב • רייטן |